CELEX: 62012CA0385
Language: hu
Date: 2014-02-05 00:00:00
Title: C-385/12. sz. ügy: A Bíróság (nagytanács) 2014. február 5-i ítélete (a Székesfehérvári Törvényszék (Magyarország) előzetes döntéshozatal iránti kérelme) — Hervis Sport- és Divatkereskedelmi Kft. kontra Nemzeti Adó- és Vámhivatal Közép-dunántúli Regionális Adó Főigazgatósága (Előzetes döntéshozatal iránti kérelem — Közvetlen adók — Letelepedés szabadsága — A bolti kiskereskedelem árbevételére különadót kivető nemzeti adószabályozás — Kiskereskedelmi üzletláncok — Megkülönböztető hatás fennállása — Közvetett hátrányos megkülönböztetés)

29.3.2014   
            
            
               HU
            
            
               Az Európai Unió Hivatalos Lapja
            
            
               C 93/10
            
         A Bíróság (nagytanács) 2014. február 5-i ítélete (a Székesfehérvári Törvényszék (Magyarország) előzetes döntéshozatal iránti kérelme) — Hervis Sport- és Divatkereskedelmi Kft. kontra Nemzeti Adó- és Vámhivatal Közép-dunántúli Regionális Adó Főigazgatósága
   (C-385/12. sz. ügy) (1)
   
   (Előzetes döntéshozatal iránti kérelem - Közvetlen adók - Letelepedés szabadsága - A bolti kiskereskedelem árbevételére különadót kivető nemzeti adószabályozás - Kiskereskedelmi üzletláncok - Megkülönböztető hatás fennállása - Közvetett hátrányos megkülönböztetés)
   2014/C 93/15
   Az eljárás nyelve: magyar
   
      A kérdést előterjesztő bíróság
   
   Székesfehérvári Törvényszék
   
      Az alapeljárás felei
   
   
      Felperes: Hervis Sport- és Divatkereskedelmi Kft.
   
      Alperes: Nemzeti Adó- és Vámhivatal Közép-dunántúli Regionális Adó Főigazgatósága
   
      Tárgy
   
   Előzetes döntéshozatal iránti kérelem — Székesfehérvári Törvényszék — Az EUMSZ 18. cikk, az EUMSZ 26. cikk, az EUMSZ 49. cikk, az EUMSZ 54. cikk, az EUMSZ 55. cikk, az EUMSZ 56. cikk, az EUMSZ 63. cikk, az EUMSZ 65. cikk és az EUMSZ 110. cikk értelmezése — A bolti kiskereskedelemre különadót kivető nemzeti adószabályozás — A nettó árbevétel alapján kivetett progresszív adó — Az adó olyan alapmértéke, amelynek köszönhetően az a külföldiek élelmiszer-kiskereskedelmi vállalkozásait nagyobb mértékben érinti, mint a belföldiek ilyen vállalkozásait
   
      Rendelkező rész
   
   Az EUMSZ 49. és az EUMSZ 54. cikket úgy kell értelmezni, hogy azokkal ellentétes a bolti kiskereskedelem árbevételére kivetett adóra vonatkozó olyan tagállami jogszabály, amely e jogszabály értelmében kapcsolt vállalkozásnak minősülő, vállalatcsoportba tartozó adóalanyokat arra kötelezi, hogy árbevételüket egy erősen progresszív adómérték alkalmazása keretében adják össze, majd az így kapott adóösszeget egymás között valós árbevételük arányában osszák szét, amennyiben — és ennek ellenőrzése a kérdést előterjesztő bíróság feladata — a vállalatcsoportba tartozó és a különadó legfelső adósávjába eső adóalanyok többnyire más tagállamban székhellyel rendelkező társaságok kapcsolt vállalkozásai.
   
      (1)  HL C 366., 2012.11.24.